**Retningslinjer fra FAU for klasseturer på St. Svithun skole**

**Innledning**

Disse klasseturen er i regi av foreldrene og med utgangspunkt i foreldresamarbeidet. Retningslinjene i dette notatet skal bidra til å klargjør ansvarsforholdene mellom de ulike aktørene knyttet til planlegging og gjennomføring av klasseturen. Dette skal føre til bedre arbeidsforhold for reisekomiteen, og forhindre uklarheter og uenighet. I tillegg bør en avklare formålet med turen tidlig, og bli enig om en tidslinje som beskriver fremdriften for arbeidet med turen. Det er også viktig at elevene skal bli involvert på en positiv måte. Erfaringer fra tidligere klasseturer tilsier at disse faktorene er viktig for å få til en flott tur for elevene. Klasseturen gjennomføres normalt i 10.klasse, og det anbefales at det dannes en reisekomite i 8.klasse basert på disse retningslinjene.

**FAU/skolens ledelse** FAU har lagt noen føringer på hvordan arbeidet med klasseturene skal gjennomføres som er basert på Kommunalt foreldreutvalg sine retningslinjer. Det viktigste her er:

* Alle elevene i klassen skal ha lik mulighet til å bli med på turene. Dette inkluderer også elever som begynner i 9. eller 10.klasse. Inntekter som en får inn via dugnader eller aktiviteter skal derfor gå inn til en felleskasse som fordeles likt mellom elevene.
* En bør gjennomføre dugnader hvor alle elevene og foreldre har mulighet til å delta
* En bør dempe ambisjonsnivået med hensyn til valg av dyre turer.
* Skape et godt samhold hos elevene

Skolens ledelse oppfordrer til at det utvises nøkternhet ved gjennomføringen (for eksempel ved valg av reisemål, varighet og kostnadsnivå), og at turen gjennomføres på en måte som sikrer at alle elevene har reell mulighet til å delta. (referat møte i FAU mars 2017) Det er viktig å være klar over at skolen ikke gir elevene fri for å reise på klassetur.

**Foreldremøte sitt mandat** Foreldremøtet er foreldresamarbeidets øverste organ og det er klassekontaktene som har ansvar for å legge til rette for dette samarbeidet. Når det gjelder klasseturer så har foreldremøtet følgende mandat:

* Gjennomgå og bli enig om retningslinjene for klasseturen. (dette notatet)
* Bli enig om formålet med klasseturen
* Sette opp en tidslinje for når de ulike avklaringspunktene under dette avsnittet skal vedtas.
* Utnevne en reisekomite blant foreldrene.
* Bli enig om en økonomisk ramme for turen og dugnadene.
* Bestemme valg av reisested.
* Bestemme tidspunkt for reisen.
* Stille med ledere til klasseturen.

Når det gjelder valg av reisested anbefales det at foreldremøtet tar utgangspunkt i alternative turforslag fra reisekomiteen/elevene eller foreslå alternative turforslag som reisekomiteen/elevene kan velge blant. Foreldre kan ikke komme med forslag utover det som reisekomiteen/elevene blir enig om.

**Reisekomiteen sitt mandat** Reisekomiteen skal bestå av minimum to foreldre og fire elever og har følgende mandat:

* Finne og legge til rette for gjennomføring av dugnader i samarbeid med foreldrene.
* Foreslå minimum tre alternative turforslag hvor ett bør være i Norge, og er i henhold til den økonomiske rammen som foreldremøtet er blitt enig om. Når disse forslagene er blitt presentert og godkjent, kan ikke foreldre komme med alternative forslag.
* Skape et positivt engasjement blant elevene når de gjelder dugnader og alternative turforslag og avstemme forventningene til elevene i tråd med føringer som foreldremøtet har blitt enig om.
* Ivareta inntekter/kostnader knyttet til dugnader og klasseturen.
* Utarbeide program, reiseplan og budsjett for turen.

**Foreldrenes sitt ansvar** Foreldrene har et viktig ansvar når det gjelder følgende:

* Stille på de dugnadene de har mulighet til.
* Bidra til et positivt engasjement hos sitt barn.
* Være med å skape et positivt samarbeidsklima og støtte reisekomiteens arbeid.
* Komme med tips eller andre bidrag til dugnadene.

**Elevenes rolle** Det er viktig å involvere elevene på en positiv måte. Dette skapes gjennom å la de bli delaktig i valg av dugnader og turforslag. I tillegg er det et mål at elevene kan delta på de fleste dugnadene. Det anbefales at elevene blir tatt med i reiseplanlegging, fotografering og referat fra turene.

Det anbefales at dette notatet blir jevnlig tatt opp på foreldremøtene slik at en hele tiden er bevisst innholdet.